1992 бе годината на Менсъл като той не само взе титлата в Унгария, но и постигна 9 победи в един сезон (това постижение бе подобрено от Михаел Шумахер в 2002, както и изравнено постижението от пет последователни победи от британеца през 2004). Той също така постигна 14 пол-позишъна в един сезон (постижението му бе подобрено от Себастиан Фетел през 2011 в ГП на Бразилия). По време на ГП на Монако, той доминираше по-голямата част от състезанието, преди да спре изненадващо в бокса седем обиколки преди финала, поради разклатен болт. Това го прати зад Аертон Сена, който излезе победител въпреки атаките, които Менсъл правеше, включително и най-бърза обиколка от пилота на Уилямс. Менсъл стана и най-добрият британски състезател като не само постигна четвърта победа на британска земя (като първата бе на Брандс Хетч по време на ГП на Европа 1985), но и подобри рекорда на Джеки Стюарт от 27 победи. Въпреки че стана световен шампион, отношенията между Найджъл и отбора му, се влошиха след като Уилямс назначиха Ален Прост за 1993. Така Менсъл напусна Уилямс и Формула 1, в посока КАРТ.